**KLAIPĖDOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO**

**PROTOKOLAS**

2015 m. liepos 29 d. Nr. T6-5

Klaipėda

Posėdis įvyko 2015-07-22.

Posėdžio pradžia 13.00 val.

Posėdžio pirmininkė – Jolanta Braukylienė, Klaipėdos pramonininkų asociacijos administracijos direktorė.

Posėdžio sekretorė – Milda Milbutaitė, Klaipėdos miesto savivaldybės administracijos Dokumentų valdymo skyriaus vyriausioji specialistė.

Dalyvavo:

Birutė Barišauskienė, Valstybinių ir privačių įmonių profesinės sąjungos pirmininkė;

Tatjana Fedotova, Klaipėdos miesto savivaldybės tarybos narė;

Laima Juknienė, Klaipėdos miesto švietimo darbuotojų profesinės sąjungos atstovė;

Remigijus Kalnius, Lietuvos jūrininkų sąjungos pirmininko pavaduotojas teisininkas;

Arminas Laučys, Klaipėdos apskrities darbdavių asociacijos prezidiumo narys;

Judita Simonavičiūtė, Klaipėdos miesto savivaldybės mero pavaduotoja, Klaipėdos miesto savivaldybės tarybos narė;

Jolanta Skrabulienė, Klaipėdos miesto savivaldybės tarybos narė.

Svečiuose:

Saulius Budinas, Klaipėdos miesto savivaldybės administracijos direktorius.

DARBOTVARKĖ:

1. Trišalės tarybos veiklos aptarimas.

2. Pasiūlymų Savivaldybės administracijai (2013–2015 m.) apibendrinimas.

3. Kitos aktualijos, diskusijos.

4. Kito posėdžio temos tvirtinimas.

1. SVARSTYTA. Trišalės tarybos veiklos aptarimas.

JOLANTA BRAUKYLIENĖ pristatė Klaipėdos trišalės tarybos reglamentą, kuris yra patvirtintas Klaipėdos trišalės tarybos 2004 m. lapkričio 29 d. protokoliniu nutarimu Nr. 4, ir paklausė, kaip būtų galima šį reglamentą peržiūrėti, pareikšti pastabas ir suderinti?

JUDITA SIMONAVIČIŪTĖ pasiūlė du būdus – norint reglamentą keisti iš pagrindų, projektą turėtų parengti Savivaldybės administracijos juristai, norint atlikti tik tam tikras korekcijas, jas gali pasiūlyti ir patys trišalės tarybos nariai.

NUTARTA. Klaipėdos miesto savivaldybės administracijos direktoriui pavesti juristams peržiūrėti Klaipėdos trišalės tarybos reglamento teisinę bazę, o trišalės tarybos nariams peržiūrėti ir teikti pastabas ir pasiūlymus.

2. SVARSTYTA. Pasiūlymų Savivaldybės administracijai (2013–2015 m.) apibendrinimas.

JOLANTA BRAUKYLIENĖ pristatė trišalės tarybos keltus klausimus ir apibendrino teiktus pasiūlymus.

NUTARTA. Informacija išklausyta.

3. SVARSTYTA. Kitos aktualijos, diskusijos.

LAIMA JUKNIENĖ pasisakė dėl socialinio modelio ir išsakė nuomonę, kad yra nesilaikoma Lietuvos Respublikos įstatymų, teisės aktų dėl dokumentų pateikimo, jų svarstymo. Taip pat informavo, kad rugsėjo 10 d. Vilniuje bus organizuojamas visų profesinių sąjungų mitingas.

REMIGIJUS KALNIUS pritarė, kad klausimas dėl socialinio modelio nebuvo diskutuotas ir pasiūlė, kad vyktų abipusė diskusija.

NUTARTA. Pakviesti diskusijai Lietuvos Respublikos Vyriausybės atstovą, kuris yra atsakingas už šio projekto rengimą.

4. SVARSTYTA. Kito posėdžio temos tvirtinimas.

NUTARTA. Rugsėjo mėnesio posėdžio tema – apie visuomenės sveikatą, pakviesti posėdyje dalyvauti Klaipėdos miesto visuomenės sveikatos biuro atstovus.

|  |  |
| --- | --- |
| Posėdžio pirmininkė | Jolanta Braukylienė |

|  |  |
| --- | --- |
| Posėdžio sekretorė | Milda Milbutaitė |